Frederikshavn Whitehawks præsenterer nyerhvervelsen således i en pressemeddelelse: Lasse er 16 år og spiller forward. Han er teknisk dygtig med et godt håndled og et meget godt skøjteløb. Trods sine kun 16 år er Lasse topscorer i 1. division og har produceret 26 point i 15 kampe på FIK's 1. divisionshold, hvilket må siges at være ret imponerende. Han er således også i bruttotruppen omkring U-18 landsholdet. Lasse skal i indeværende sæson deltage i nogle af eliteholdets træninger, og skal fortrinsvist udvikle sig på 1. divisionsholdet. Men allerede i aften (torsdag, red.) mod SønderjyskE forventes Lasse at få debut og han vil spille med trøje nr. 19. Vi håber publikum tager godt imod Lasse. Vi er helt sikre på publikum, sponsorer m.fl. kommer til at høre mere om Lasse i den kommende årrække og er glade for at han nu er en del af vores Projekt 2014, som går ud på at støtte, udvikle og sørge for at han får en god tid som ishockeyspiller i Frederikshavn White Hawks.
Frederikshavn Whitehawks har skrevet en 3-årig kontrakt med stortalentet Lasse Overgaard.
 